《清明日再过上方寺留别山僧》
明代·皇甫汸

兰若诸天外，桃花二月深。携尊初就竹，馈食正闻禽。

落景衔空水，寒烟净法林。休公方怨别，愧我去何心。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。